作者:喬吉
標題:雙調・殿前歡裡西瑛號懶雲窩自敘有作奉和
內容:懶雲窩，石床苔翠暖相和。不施霖雨為良佐，遁跡巖阿。林泉夢引臺，風月詩分破，富貴沾訁宛。歌殘楚些，閒損巫娥。懶雲窩，雲邊日月盡如梭。槐根夢覺興亡破，依舊南柯。休聽甯戚歌，學會陳摶臥，不管伯夷餓。無何浩飲，浩飲無何。懶雲窩，靜看松影掛長蘿。半間僧舍平分破，塵慮消磨。聽不厭隱士歌，夢不喜高軒過，聘不起東山臥。疏慵在我，奔競從他。懶雲窩，懶雲窩裡避風波。無榮無辱無災禍，盡我婆娑。閒謳樂道歌，打會清閒坐，放浪形骸臥。人多笑我，我笑人多。懶雲窩，雲窩客至欲如何？懶雲窩裡和雲臥，打會磨跎。想人生待怎麼，貴比我爭些大，富比我爭些個。呵呵笑我，我笑呵呵。懶神仙，懶窩中打坐幾多年。夢魂不到青雲殿，酒興詩顛。輕便如宰相權，冷淡如名賢傳，自在如彭澤縣。蒼天負我，我負蒼天。登鳳凰臺鳳凰臺，金龍玉虎帝王宅，猿鶴只欠山人債，千古興懷。梧桐枯鳳不來，風雷死龍何在？林泉老猿休怪。鎖魂楚甸，洗恨秦淮。登江山第一樓拍闌干，霧花吹鬢海風寒。浩歌驚得浮雲散，細數青山。指蓬萊一望間，紗巾岸。鶴背騎來慣，舉頭長嘯，直上天壇。